钦定古今图书集成/理学汇编/文学典/第161卷 > 《徐师曾文体明辩》 > 《跋范文正公家书》前人
## 钦定古今图书集成/理学汇编/文学典/第161卷 > 《徐师曾文体明辩》 > 《跋范文正公家书》前人

右范文正公与其兄子之书也。其言近而易知。凡今
之仕者，得其说而谨守之，亦足以检身而及物矣。然
所谓“未尝营私”者，必若公之先天下之忧而忧，后天
下之乐而乐。事上遇人一以自信，不择利害为趋舍，
然后足以充其名。而其所论“亲僚友以绝壅蔽之萌，
明禁防以杜奸私之渐”者，引而伸之，亦非独效一官
者所当知也。友人陈君明仲为候官宰，得公此帖，刻
置坐隅，以自观省，而以其墨本见寄。熹盖三复焉，而